Sara Marielle Gaup Beaska

Sara Marielle Gaup Beaska (født 1983) er en norsk samisk musiker, sanger og joiker opprinnelig fra Kautokeino. Hun er både en formidler og en fornyer av samiske musikktradisjoner. Gaup driver med samisk kunsthåndverk og sees som en viktig stemme for samisk miljø- og rettighetskamp.

Karriere 
In 2004 deltop Gaup Beaska i Sámi Grand Prix med joiken Lena Sunná. Samme året lanserte hun bandet Adjágas sammen med Láwra Somby. Både Gaup og Somby sang og joiket i bandet som spilte på scener over hele verden. De opptrådte blant annet under vinter-OL i Vancouver i 2010, varmet opp for Madrugada i Oslo Spektrum og vant Sami Awards pris for levende samtidsmusikk i 2012. Bandet ble oppløst i 2014.

På samme tid som Adjágas ble oppløst, annonserte Gaup Beaska at hun og bassisten og vokalisten Steinar Raknes hadde etablert bandet Arvvas. Arvvas er et nordsamisk ord som betyr å jobbe fra hjertet, å ha energi, og bandet leverer musikk i skjæringspunktet mellom joik og americana. 

I 2017 deltok Gaup Beaska i NRK serien Muitte mu – Husk meg, hvor hun var coach for Elisabeth Andreassen som skulle lære seg å joike.

Beaska Gaup hadde ei sentral rolle i den samiske alliansen under protestane i Standing Rock i USA i 2016.

Priser og anerkjennelser 
Gaup ble valgt ut til Årets unge kunstner for Riddu Riddu festivalen i 2002. I 2018 ble hun under Sámi Grand Prix utdelt musikkprisen Áillohaš.

Diskografi

Adjágas 
 2005 – Adjágas
 2009 – Mánu Rávdnji

Arvvas 
 2014 – Remembrance
 2022 – Dás dál

Samlealbum 
 2003 – Sámi Grand Prix 2003, med sangen «Meahcce sykkel» sammen med Jakumbé
 2004 – Sámi Grand Prix 2004, med sangen «Lena Sunná»
 2017 – Music Without Borders, med sangene «Nordafjells / Liti Kjersti» og «Guds Godhet»

Andre album 
 2003 – Voices of Ice, 3 sanger

Referanser

Eksterne lenker 
 

Samiske musikere
Personer fra Kautokeino kommune
Norske musikere
Norske sangere